**АИТВ және СанПиН**

АИТВ-инфекциясының алдын алу саласында мынадай басты нормативтік құжаттамалар қолданылады:

1. 2009 жылғы 19 қыркүйектегі «Халық денсаулығы және денсаулық сақтау жүйесі туралы» Қазақстан Республикасының Кодексі.

2. «Клиникалық және эпидемиологиялық айғақтар бойынша адамдарды АИТВ-инфекциясының болуына медициналық тексеру қағидаларын бекіту туралы» Қазақстан Республикасы Үкіметінің 03.11.11ж. № 1280 қаулысы.

**ҚР Кодексі 19-тарау.** **АИТВ инфекциясын жұқтырғандарға және ЖИТС-пен ауыратын науқастарға медициналық-әлеуметтік көмек көрсету, 112 бабы, 113 бабы, 113 бабы.**

***112-бап. АИТВ инфекциясының және ЖИТС-тың профилактикасы,диагностикасы және оны емдеу мәселелеріндегі мемлекет кепілдіктері.***

Мемлекет АИТВ инфекциясын жұқтырғандарға және ЖИТС-пен ауыратын науқастарға:

1) тегін негізде ерікті түрде жасырын және құпия медициналық зерттеп-қараудың қолжетімділігі мен сапасына, динамикалық байқауды қамтамасыз етуге, психологиялық-әлеуметтік, заңдық және медициналық консультациялар беруге;

2) тегін медициналық көмектің кепілдік берілген көлемі шегінде медициналық көмекке және дәрі-дәрмекпен қамтамасыз етуге;
 3) әлеуметтік және құқықтық қорғауға;

4) ауруының сипатына байланысты қандай да бір кемсітушілік нысандарына жол бермеуіне;

5) АИТВ инфекциясының анадан ұрыққа берілу қаупін азайту жөніндегі профилактикалық іс-шараларды жүзеге асыруға кепілдік береді.

 ***113-бап. АИТВ жұқтырған немесе ЖИТС-пен ауыратын адамдардыәлеуметтік қорғау.***

 1. АИТВ жұқтырған немесе ЖИТС-пен ауыратын балалардың мектепте және басқа оқу орындарында оқуы қамтамасыз етіледі.
 2. АИТВ жұқтырған немесе ЖИТС-пен ауыратын адамдарды жұмыстан шығаруға, жұмысқа, мектеп жасына дейінгі балалар мекемелеріне және оқу орындарына қабылдаудан бас тартуға, сондай-ақ олардың өзге де құқықтары мен заңды мүдделеріне нұқсан келтіруге, сол сияқты олардың туыстары мен жақындарының тұрғын үй және өзге де құқықтарына нұқсан келтіруге жол берілмейді.

 3. АИТВ жұқтыру немесе ЖИТС ауыруы медицина қызметкерлерінің және тұрмыстық қызмет көрсету саласы қызметкерлерінің өз міндеттерін тиісінше орындамауы салдарынан болған адамдардың өз өміріне немесе денсаулығына келтірілген зиянды Қазақстан Республикасының [заңнамасына](http://adilet.zan.kz/kaz/docs/K990000409_#z589) сәйкес өтетуге құқығы бар.

 ***114-бап. АИТВ инфекциясының профилактикасы.***

АИТВ инфекциясының профилактикасы жөніндегі іс-шаралар:

 1) халықтың түрлі топтарына арналған нысаналы профилактикалық және білім беру бағдарламаларын әзірлеу және іске асыру;
 2) халықты бұқаралық ақпарат құралдары арқылы АИТВ инфекциясы бойынша эпидемия жағдайы туралы және профилактика шаралары туралы хабардар ету;

 3) халықтың түрлі топтары үшін ақпараттық материалдар әзірлеу және тарату;
 4) АИТВ инфекциясының жыныстық қатынас және қан арқылы жұғуынан қорғау жөніндегі бағдарламаларды іске асыру;
 5) сенім, жасырын тестілеу, психологиялық, заңдық және медициналық консультациялар беру пункттерін құру;

 6) тері қабаттары бүтіндігінің бұзылуына байланысты халыққа қызметтер көрсету кезінде қауіпсіздікті қамтамасыз ету жолымен жүзеге асырылады.

 ҚР Үкіметінің 2011 жылғы 3 қарашадағы № 1280 қаулысына сәйкес, АИТВ-инфекциясының болуына тексеру, клиникалық және эпидемиологиялық айқындамалары бойынша жүргізіледі.

Пациенттер медициналық мекемелерде АИТВ-инфекциясының болуына 37 клиникалық айқындама бойынша және 10 эпидемиологиялық айқындама бойынша тексерілуге тиіс.

 Эпидемиологиялық айқындама бойынша, АИТВ-инфекциясының тіке берілуін болдырмау мақсатында, жүкті әйелдерге ерекше көңіл бөлінеді. Жүкті әйелдер есепке тұруы кезінде және 28-30 апта мерзімінде (2 жолғы тексеру); жүктілігін үзу алдында;АИТВ-инфекциясына 2 жолғы тексеру нәтижелерінсіз немесе босандыруға көмекші мекемесіне босануға түскенге дейін 3 аптадан артық - бір жолғы тексерілген кезінде тексеріледі.

 АИТВ-инфекциясының, оның ішінде кез келген биологиялық материалдың донорлары мен реципиенттері туралы түпкілікті нәтижесін, АИТВ-инфекциясын зертханалық диагностикалау алгоритмі бойынша зерттеу нәтижелері негізінде, АИТВ-ның алдын алу және оған қарсы күрес жөніндегі Республикалық орталығы береді.

«№ 2 АҚЕ» МКҚК базасындағы АИТВ /ЖИТС бойынша анонимдік тестілеу және психоәлеуметтік кеңес кабинетінің эпидемиолог-дәрігері Ж.Төлепова.